DEHRA Ta' PATRI ĠUŻEPPI CREMONA, O.F.M. Hemm, fuq dik l-Għolja Mqaddsa tal-Mellieħa, Ħdejn dak il-baħar kwiet, ħdejn Xatt l-Għadira, Erfajt għajnejja, rajt dehra sabiħa: Bejn sħab bħan-nar ileqqu, Xebba żgħira. Rajtha bħas-susan abjad kollu fwieħa. Rajtha bħax-xemx fis-sebħ. Għidt: ''Din l-Amira(1) Ta' l-Art u tas-Smewwiet, Warda ta' Ariħa' (2) Bejn dwal u kwiekeb rajtha. Oh dehra kbiral Hemm, fuq dik l-Għolja Mqaddsa tal-Mellieħa, Rajtha mbikkija tħares lejn dil-Gżira. Rajt Malta tibki magħha u b'fidi sħiħa Tgħid: ''Aħfer, Xebba, jien tad-dnub irsira'. Ferħan, jien rajt did-dehra hekk sabiħa, Hemm fuq dik l-Għolja Mqaddsa tal-Mellieħa, Nota: (1) Amira, mill-kelma ''amar', jikkmanda: bi-Għarbi ''amira'' tfis- ser ''Prinċipessa' jew ''Bint is-Sultan'. (2) Warda ta' Ariħa: ''Rosa ta' Ġeriku'' (Eccll). 28 ta' Awissu, 1963.